da de da de da de fi en en en sv da nl de bar da da da da fr da da da da da da da da da da da de da de de da da es da da it da de
Koncert med SKURK i Slesvig | Dansk Skoleforening for Sydslesvig e.V.
Skoleforeningens Underholdningsorkester afslutter sæsonen med en afvekslingsrig koncert.
SLESVIG. Lørdag den 14. juni kl. 19.30 spiller Skoleforeningens Underholdningsorkester, SKURK, en koncert på A. P. Møller Skolen i Slesvig. Entré er 5 euro. Der er lagt op til et blandet program med blandt andet klassisk-, eksperimentel- og filmmusik.
- Vi har lagt os fast på, at vi ikke vil lægge os fast på noget med hensyn til den musik vi spiller, siger orkestrets dirigent Bente Stenger.
- Det gør vi, fordi vi gerne vil præsentere de unge for et bredt tilbud af musik, siger hun. Koncerten på A. P. Møller Skolen er orkestersæsonens højdepunkt. Musikerne og sangerne har tilknytning til forskellige skoler i Sydslesvig og mødes en gang om måneden for at øve sammen. Sæsonen afsluttes så med en særlig koncert inden sommerferien.
- Som et orkester med rødder i de danske skoler er der selvfølgelig hvert år en del udskiftning, fordi nogle ældre elever forlader os, når de kommer i uddannelse og yngre elever kommer til. Men faktisk er der også en håndfuld forhenværende elever, der fortsætter med at spille i orkestret, selvom de er startet på en videregående uddannelse, siger Bente Stenger.
En af dem er Inga Fiedler, som læser logopædi i Odense.
- SKURK er en hjertesag. Jeg ville savne det, hvis jeg skulle spille et andet sted. Vi udvikler os hele tiden, og desuden er det et spørgsmål om identitet, når jeg spiller i et dansk mindretals orkester, siger hun.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg